paragraph_text: Vode jezera se koriste kao akomulacija hidrocentrale, kao i za navodnjavanje zemljišta u okolici. Kanjon Matka je od 1994. godine proglašen za Spomenik prirode, obuhvaća oko 5 000 hektara, nalazi se 15 km jugozapadno od Skoplja. Kanjon Matka počinje od sela Zdunje i teče kroz planinsku klisuru oko 30 kilometara do brane hidrocentrale Matka. Između najviše i najniže točke u kanjonu razlika iznosi 1400 metara. Pretpostavlja se da vode Patiške rijeke, koja ponire kod istoimenog sela, izviru kao vrulje u jezeru Matka. Jezero Matka je poribljeno i često se koristi za sportski ribolov.